Europska Unija
Zajedno do fondova EU

POSTUPAK NABAVE ZA OSOBE KOJE NISU OBVEZNICI ZAKONA O JAVNOJ NABAVI
DOKUMENTACIJA O NABAVI
Broj nabave: KK.03.2.1.05.0110-2019-3
NABAVA IZVOĐENJA RADOVA – IZGRADNJA PROIZVODNIH KAPACITETA 

1.	OPĆI PODACI
1.1.	Podaci o Naručitelju:

Naziv naručitelja: Plastform d.o.o.
Sjedište: Ivana Granđe 25, 10360 Zagreb, Hrvatska     
OIB: 80863890192	    
Kontakt osoba naručitelja: Ivica Konječić, dipl.oec 
Telefon: +385 1 2011-239
Telefaks: +385 1 2000-220
Elektronička pošta: ivica.konjecic@plastform.hr

Postupak nabave provodi se u okviru Ugovora o dodjeli bespovratnih sredstava „Proširenje i modernizacija proizvodnih kapaciteta poduzeća Plastform d.o.o.“ (KK.03.2.1.05.00110) koja su dodijeljena iz Operativnog programa „Konkurentnost i kohezija“ 2014.-2020. putem Poziva KK.03.2.1.05 „Kompetentnost i razvoj MSP“. 
Postupak nabave provodi se u skladu s Prilogom 4 „Postupci nabave za osobe koje nisu obveznici Zakona o javnoj nabavi“ Posebnih uvjeta Ugovora o dodjeli bespovratnih sredstava.

1.2.	Popis gospodarskih subjekata s kojima je Naručitelj u sukobu interesa temeljen na načelu izbjegavanja sukoba interesa kako je definiran Postupcima nabave za osobe koje nisu obveznici Zakona o javnoj nabavi: nije primjenjivo odnosno ne postoje subjekti s kojima je Naručitelj u sukobu interesa.

1.7.	Objašnjenja i izmjene dokumentacije o nabavi
a)	Za vrijeme roka za dostavu ponuda gospodarski subjekti mogu zahtijevati dodatne informacije vezane za dokumentaciju o nabavi, a Naručitelj će odgovore, ne otkrivajući identitet subjekta koji je pitanje postavio, objaviti na web stranicama www.strukturnifondovi.hr i www.plastform.hr  na kojoj je objavljena i osnovna dokumentacija o nabavi.

b)	Pod uvjetom da je zahtjev dostavljen najkasnije tijekom desetog (10) dana prije dana u kojem ističe rok za dostavu ponuda, Naručitelj je obvezan odgovor objaviti na web stranici najkasnije tijekom šestog (6) dana prije dana u kojem ističe rok za dostavu ponuda. 

c)	Ako iz bilo kojeg razloga pojašnjenje nije objavljeno najkasnije tijekom šestog dana prije isteka roka za dostavu ponuda, Naručitelj je dužan produljiti rok za dostavu ponuda. Produljenje roka biti će razmjerno važnosti pojašnjenja te neće biti kraće od deset dana.

d)	Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim gospodarskim subjektima. Izmjene ili dopune dokumentacije će Naručitelj objaviti na svoj web stranici na kojoj je objavljena  osnovna dokumentacija o nabavi. Produljenje roka biti će razmjerno važnosti pojašnjenja, te neće biti kraće od deset dana.

e)	Prije izrade ponude gospodarski subjekti imaju mogućnost obići i pregledati lokaciju zbog ocjene građevinskog stanja, razumijevanja projektom prikazanih i troškovnikom obuhvaćenih radova, uvjeta organizacije i opskrbe gradilišta, načina i mogućnosti pristupa građevini, uvjeta za dovoz i skladištenje građevinskog materijala, odvoza otpadnog materijala i sl. 

Zbog načela transparentnosti nije moguće organizirati individualne posjete lokaciji, već će se, u slučaju interesa, organizirati zajednički obilazak za sve zainteresirane subjekte. Datum i vrijeme obilaska će se objaviti na web stranici Naručitelja najranije 5 dana prije definiranog datuma obilaska, s time da će se obilazak organizirati naranije petnaest dana, a  najkasnije deset dana prije definiranog roka za dostavu ponude. Nakon obilaska lokacije će se sastaviti zapisnik, koji će se objaviti na web stranici Naručitelja. Obilazak lokacije nije obveza ponuditelja.

2.	PODACI O PREDMETU NABAVE:
2.1.	Predmet nabave

Predmet nabave je izvođenje radova dogradnje proizvodne hale poduzeća Plastform d.o.o. uz izgradnju popratnih prometnih površina, izvođenje radova odvodnje i uređenje okoliša. 

2.2.	Opis i oznaka grupa predmeta nabave:

Predmet nabave nije podijeljen na grupe nabave.

2.3.	Količina predmeta nabave
Količina predmeta nabave određena je troškovnicima (Prilog III ) koji su sastavni dio ove Dokumentacije.  

2.4.	Mjesto izvođenja radova: 

Plastform d.o.o. Ivana Granđe 25, 10360 Zagreb, Hrvatska          

2.5.	Rok izvođenja radova

Rok za izvršenje obveza Izvođača koje čine predmet Ugovora je 12 mjeseca za završetak radova te 24 mjeseca jamstva na kvalitetu obavljenih radova. 

Rok teče od datuma početka radova. Naručitelj će pisanim putem obavijestiti Izvođača o datumu početka radova najmanje 7 dana unaprijed. Datum početka radova odredit će se u roku od 50 dana od potpisivanja Ugovora. Izvođač će izvesti sve ugovorene radove do navedenog roka. Ako odabrani ponuditelj svojom krivnjom zakasni s ispunjenjem obveze ili obvezu neuredno ispuni, Naručitelj je ovlašten naplatiti ugovornu kaznu sukladno članku 24. predloška Ugovora (Prilog VIII.) za svaki započeti dan kašnjenja pa do urednog ispunjenja obveze. 

2.6.	Tehničke specifikacije

Tehničke specifikacije predmeta nabave sadržane su u Prilogu II ove Dokumentacije. Tehničke specifikacije izrađene su na osnovi glavnog projekta te pružaju osnovne informacije o predviđenim radovima, a detalji su razrađeni u mapama glavnog projekta i u opisima stavki Troškovnika (Prilog III). Glavni projekt je prilog ove dokumentacije. Ponuditelji su obvezni pažljivo proučiti Glavni projekt. 

Svrha eventualnog navođenja proizvođača/marke/tipa opreme ili uređaja u glavnom projektu i/ili tehničkim specifikacijama i/ili troškovniku je isključivo radi davanja adekvatnog opisa traženog rješenja kako bi gospodarski subjekti imali na raspolaganju sve informacije potrebne za izradu ponude. Ponuditeljima je dozvoljeno nuditi jednakovrijedan proizvod odnosno proizvod koji ispunjava uvjete određene glavnim projektom, troškovnicima i tehničkim specifikacijama uz predočenje dokaza o jednakovrijednosti (vidjeti točku 2.7 Dokumentacije o nabavi).

2.7.	Troškovnici

Troškovnik se nalazi u Prilogu III ove Dokumentacije o nabavi. Ponuditelj nudi predmet nabave sukladno Troškovniku. 

Gospodarski subjekt je dužan ponuditi cjelokupni predmet nabave da bi se ponuda smatrala valjanom. Ponuditelju nije dopušteno nuditi djelomično predmet nabave (npr. samo dogradnju hale, dok izvođenje ostalih radova nije ponuđeno ili dio stavki i/ili pojedine vrste radova nisu ponuđene).  

Troškovnik se popunjava na sljedeći način: 
a) U skladu s predloškom troškovnika ponuditelj treba za svaku stavku troškovnika ispuniti cijenu stavke po jedinici mjere, ukupnu cijenu stavke i cijenu ponude, bez poreza na dodanu vrijednost (zbroj svih ukupnih cijena stavki). Cijene se prikazuju (zaokruženo) na 2 decimale.
b) Ponuditelj mora ispuniti sve tražene stavke iz obrasca Troškovnika. 
Ukupnu cijenu pojedine stavke ponuditelj izračunava kao umnožak količine stavke i cijene stavke po jedinici mjere.
c) U slučaju nuđenja jednakovrijednog proizvoda i/ili norme, u stupcu „Ponuđeno“u troškovniku je potrebno isto (naziv proizvođača i modela i/ili jednakovrijedne norme) navesti. Oprema ili uređaji ili norme, koji su u ovoj Dokumentaciji navedeni kao primjeri, smatraju se ponuđenima ako ponuditelj ne navede jednakovrijedne proizvode/uređaje/norme na za to predviđenom mjestu. U stupac „Ponuđeno“ ne upisuju se drugi podaci odnosno predmetni stupac služi isključivo u slučaju nuđenja jednakovrijednih proizvoda/uređaja/normi. Vidjeti niže detaljnije upute vezano uz „jednakovrijedno“.

Ako ponuditelj ne navede jedinične cijene ili promijeni tekst ili količine navedene u obrascu Troškovnika, smatrat će se da je takav Troškovnik nepotpun i nevažeći te će ponuda biti odbijena. 

Troškovnike je dopušteno ispunjavati elektronički i to se neće smatrati mijenjanjem i nadopunjavanjem teksta ove Dokumentacije. 

Svrha navođenja proizvođača/marke/tipa opreme ili uređaja kod troškovničkih stavki je isključivo radi davanja adekvatnog opisa tražene stavke kako bi gospodarski subjekti imali na raspolaganju sve informacije potrebne za izradu ponude. 

Kod troškovničkih stavki kod kojih je naveden proizvođač/marka/tip opreme ili uređaja dozvoljeno je ponuditi jednakovrijedan proizvod. Jednakovrijedan proizvod nudi se na način da se u odgovarajući stupac u Troškovniku upiše naziv jednakovrijednog proizvoda.

Naručitelj neće odbiti ponudu ponuditelja koji u svojoj ponudi na zadovoljavajući način, bilo kojim prikladnim sredstvom, dokaže da rješenja koja predlaže na jednakovrijedan način zadovoljavaju zahtjeve određene Tehničkim specifikacijama i Glavnim projektom. Dokaz jednakovrijednosti mora podnijeti ponuditelj. U svrhu ocjenjivanja jednakovrijednosti ponuđenog proizvoda, ponuditelj je dužan dostaviti prikladno sredstvo, a to može biti tehnička dokumentacija ponuđenog jednakovrijednog proizvoda koju izrađuje proizvođač (prospekt, katalog ili brošura proizvođača, ispis specifikacija s web stranica proizvođača) ili ispitni izvještaj priznatog tijela. 

Ako se iz dostavljenih dokaza jednakovrijednosti ne mogu usporediti parametri iz opisa stavke u Troškovniku, dokaz jednakovrijednosti neće se prihvatiti kao sukladan. 

Svako upućivanje na normu u troškovniku dopušta nuđenje materijala, opreme ili procesa koji je u skladu s jednakovrijednom normom. Dokaz jednakovrijednosti norme nije nužno dostaviti u ponudi već će u slučaju odabrane ponude biti potrebno dostaviti tijekom izvođenja radova. 

RAZLOZI ISKLJUČENJA PONUDITELJA 
3.1.	Gospodarski subjekt biti će isključen iz postupka ako: 

3.1.1.	je on ili osoba ovlaštena za njegovo zakonsko zastupanje pravomoćno osuđena u državi svoga sjedišta za kaznena djela navedena u članku 251. Zakona o javnoj nabavi (NN120/16) koja se odnose na sudjelovanje u zločinačkoj organizaciji, korupcije, prijevare, terorizma ili kaznenih djela povezanih s terorističkim aktivnostima, financiranja terorizma, pranja novca, dječjeg rada ili drugih oblika trgovanja ljudima 
3.1.2.	nije ispunio obavezu plaćanja dospjelih poreznih obveza i obveza za mirovinsko i zdravstveno osiguranje u državi svoga sjedišta, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja 
3.1.3.	 je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije.

3.2	Nepostojanje razloga za isključenje iz točke 3.1. ove Dokumentacije gospodarski subjekt dokazuje izjavom koju dostavlja s ponudom. Izjavu potpisuje osoba koja je po zakonu ovlaštena za zastupanje ponuditelja. Prijedlog navedene izjave čini Prilog IV. ove Dokumentacije o nabavi. 

U slučaju zajednice ponuditelja, nepostojanje razloga isključenja se utvrđuje za svakog člana zajednice pojedinačno. Svaki član zajednice dužan je priložiti dokaze na temelju kojih se utvrđuje postoje li razlozi za isključenje za sve članove zajednice ponuditelja. U slučaju da su kod jednog od članova zajednice stečeni uvjeti za isključenje, isključuje se cijela zajednica ponuditelja.

U slučaju da će ponuditelj za dio izvršenja predmeta nabave angažirati podizvoditelja, razlozi isključenja iz točke 3.1. se primjenjuju i u odnosu na podizvoditelje. 

Naručitelj može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda, i sl.) koji potvrđuju da se ponuditelj (u slučaju zajednice, da se svaki član zajednice) ne nalazi u situacijama navedenim u točki 3.1 ako se takvi dokumenti izdaju u državi sjedišta gospodarskog subjekta te ih on može ishoditi. Dokaze nije potrebno dostaviti u izvorniku odnosno dopuštena je dostava u neovjerenoj preslici. 

4.	UVJETI I DOKAZI KVALIFIKACIJE PONUDITELJA: 

4.1.	Sposobnost za obavljanje profesionalne djelatnosti

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova sjedišta. Kao dokaz ispunjenja ovog uvjeta, gospodarski subjekt dostavlja izjavu osobe ovlaštene za zastupanje gospodarskog subjekta u kojoj potvrđuje da je subjekt upisan u registar (potrebno je navesti u koji registar). 
U slučaju zajednice ponuditelja, svaki član mora pojedinačno dokazati sposobnost za obavljanje profesionalne djelatnosti.

4.2.	Financijska sposobnost

Gospodarski subjekt mora dokazati financijsku sposobnost dostavom BON 2 odnosno odgovarajućim dokumentom izdanim od bankarskih ili drugih financijskih institucija kojim se dokazuje solventnost gospodarskog subjekta. 

U slučaju zajednice ponuditelja, financijska sposobnost dokazuje se kumulativno.

Gospodarski subjekt mora dokazati da mu u prethodnih 6 mjeseci glavni račun nije bio blokiran više od 7 dana neprekidno, a ukupno više od 15 dana, te da nema evidentiranih obveza za čije podmirenje nema pokriće na računu. Ovim dokazom ponuditelj dokazuje da je solventan te da će pravovremeno podmirivati sve obveze koje će imati zbog ove nabave.
Datum od kojeg se računa razdoblje od prethodnih 6 mjeseci ne smije biti stariji od datuma početka postupka nabave, odnosno od datuma objave Obavijesti o nabavi na web stranici Naručitelja. Datum od kojeg se računa razdoblje od prethodnih 6 mjeseci može biti  bilo koji datum nakon početka postupka javne nabave uključujući i sam datum početka postupka. 

4.3.	Tehnička i stručna sposobnost 
1.	Tehnička sposobnost 
4.3.1.	Gospodarski subjekt mora dokazati da je u godini u kojoj je započeo postupak nabave (2019. godina) i tijekom pet godina koje prethode toj godini, uredno izvršio najmanje 2 ugovora koji su isti ili slični predmetu nabave (radovi na izgradnji ili dogradnji ili rekonstrukciji građevine visokogradnje), čija je zbrojena vrijednost najmanje 18.000.000,00 HRK bez PDV-a.
U slučaju zajednice ponuditelja, tehnička sposobnost dokazuje se kumulativno. 
Popis kao dokaz o uredno izvršenim ugovorima gospodarski subjekt treba popuniti u skladu s Prilogom V. ove Dokumentacije o nabavi (Popis ugovora o izvođenju radova) u kojem gospodarski subjekt treba za točku 4.3.1. navesti one ugovore o radovima koji su uredno izvršeni ili u godini u kojoj je započeo postupak javne nabave ili u bilo kojoj od pet godina koje prethode toj godini odnosno za točku 4.3.2. ugovore na temelju kojih smatra da ispunjava gore definiranu minimalnu razinu tehničke sposobnosti. Popis sadržava predmet izvršenog ugovora, iznos izvršenog ugovora bez PDV-a, datum izvršenja, naziv druge ugovorne strane. 
Kao dokaz ispunjenja uvjeta tehničke i stručne sposobnosti, gospodarski subjekt dostavlja potvrde o urednom izvršenju ugovora izdane ili potpisane od druge ugovorne strane - naručitelja prema Zakonu o javnoj nabavi ili privatnog subjekta. Ako nije moguće ishoditi potvrdu od privatnog subjekta, Naručitelj će prihvatiti izjavu ponuditelja uz dostavu dokaza da je potvrda zatražena.
U potvrdi druge ugovorne strane treba biti naveden naziv i predmet ugovora, datum izvršenja, vrijednost ugovora bez PDV-a te navod o urednom izvršenju ugovora.
U slučaju da gospodarski subjekt raspolaže dokazima kojima dokazuje minimalnu razinu tehničke sposobnosti izraženu u valuti različitoj od valute HRK, gospodarski subjekt mora podnijeti popis u kojem će značajni ugovori biti izraženi u valuti EUR bez PDV-a. Naručitelj će u tom slučaju, prilikom računanja kunske protuvrijednosti valute koja kotira na deviznom tržištu u Republici Hrvatskoj koristiti srednji tečaj HNB-a na datum kranjeg roka za dostavu ponuda iz točke 7. ove Dokumentacije. U slučaju da valuta koja je predmet konverzije u EUR ne kotira na deviznom tržištu u Republici Hrvatskoj, Naručitelj će prilikom računanja protuvrijednosti koristiti tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj HNB-a koja je u primjeni za mjesec listopad 2018. godine.
2.	Stručna sposobnost
Gospodarski subjekt mora dokazati da će prilikom izvođenja radova koji su predmet nabave imati na raspolaganju stručnu osobu koja je odgovorna za izvođenje radova. 

Uzimajući u obzirom predmet nabave ponuditelj mora dokazati da će imati na raspolaganju za potrebe izvršenja Ugovora o izvođenju radova, ovlaštenog voditelja građenja sukladno Zakonu o poslovima i djelatnostima prostornog uređenja i gradnje (NN 78/2015). 

Za glavnog inženjera gradilišta/ inženjera gradilišta može se u okviru zadaća njegove struke imenovati fizička osoba arhitektonske, građevinske, strojarske ili elektrotehničke struke koja ispunjava uvjete propisane posebnim zakonom kojim se uređuje udruživanje u Komoru.

Dokumenti koje je ponuditelj dužan dostaviti za dokazivanje ove sposobnosti: 
- izjava ovlaštenog predstavnika gospodarskog subjekta koja mora sadržavati gore navedenu osobu/osobe odgovornu za izvođenje radova koji su predmet ove nabave, navod da će navedena osoba biti na raspolaganju za vrijeme trajanja ugovora (Prilog VI. ove dokumentacije), 

 - u slučaju državljana Republike Hrvatske, potvrdu odgovarajuće Komore o upisu u imenik ovlaštenih voditelja građenja. Potvrda ne smije biti starija više od 6 mjeseci od početka postupka nabave (dan objave Obavijesti o nabavi)
- u slučaju stranih državljana prilaže se:
a) potvrda odgovarajuće komore ili važeći jednakovrijedni dokument koji je izdalo nadležno tijelo države iz koje stručnjak (strana ovlašena osoba) dolazi da je stručnjak ovlašten za obavljanje poslova vođenja građenja u državi iz koje dolazi. Ako se u državi iz koje dolazi strana ovlaštena osoba poslovi voditelja građenja obavljaju bez posebnog ovlaštenja, umjesto potvrde ili jednakovrijdnog dokumenta, prilaže se izjava stručnjaka u kojoj to izjavljuje.
b)  izjava ponuditelja da će, ako njegova ponuda bude odabrana kao najpovoljnija, do potpisa ugovora o izvođenju radova dostaviti Potvrdu određene komore vezano uz ispunjavanje propisanih uvjeta za  povremeno  ili  privremeno  obavljanje  poslova  voditelja građenja sukladno čl. 65. Zakona o  poslovima i djelatnostima prostornog uređenja i gradnje (NN  78/15).

Napomena: Članak 61. Zakona o poslovima i djelatnostima prostornog uređenja i gradnje (NN  78/15) određuje uvjete koja ovlaštena fizička osoba iz države ugovornice Europskog gospodarskog prostora mora ispuniti kako bi privremeno ili povremeno u Republici Hrvatskoj obavljala stručne poslove koje uređuje predmetni Zakon.

- životopis iz kojeg treba biti vidljivo da je predložena osoba bila imenovana minimalno 2 puta za inženjera gradilišta na radovima koji su isti ili slični predmetu nabave (radovi na izgradnji ili dogradnji ili rekonstrukciji građevine visokogradnje). 

4.4.	Oslanjanje na kapacitete drugih subjekata
Za potrebe dokazivanja financijske, tehničke i stručne sposobnosti, gospodarski subjekt može se, po potrebi za određene ugovore, osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju gospodarski subjekt mora dokazati javnom Naručitelju da će imati na raspolaganju nužne resurse, primjerice prihvaćanjem obveze drugih subjekata u tu svrhu. Pod istim uvjetima, zajednica ponuditelja može se osloniti na sposobnost članova zajednice ponuditelja i drugih subjekata.

U slučaju kada predloženo odgovorna osoba za izvođenje radova nije zaposlenik ponuditelja, potrebno je za predloženu osobu u ponudi priložiti izjavu o stavljanju resursa na raspolaganje koju potpisuje odgovorna osoba gospodarskog subjekta u kojem je predložena osoba zaposlena. Angažman fizičke osobe ne smatra se podugovaranjem dijela predmeta nabave.
Pod istim uvjetima, zajednica ponuditelja može se osloniti na sposobnost članova zajednice ponuditelja ili drugih subjekata.

5.	PONUDA
Ponuda se izrađuje na hrvatskom jeziku i latiničnom pismu. Ako je dio dokumentacije na nekom drugom jeziku, u tom se slučaju obavezno prilaže i prijevod ovlaštenog sudskog tumača za jezik s kojeg je prijevod izvršen. Pri izradi ponude ponuditelj se mora pridržavati zahtjeva i uvjeta iz ove Dokumentacije.
5.1  Sadržaj ponude: 
-	popunjeni ponudbeni list (Prilog I ove Dokumentacije)
-	izjava o nepostajanju razloga isključenja (Prilog IV ove Dokumentacije)
-	dokaz o ispunjavanju uvjeta financijske sposobnosti (BON 2 ili drugi odgovarajući dokument izdan od bankarskih ili drugih financijskih institucija kojim se dokazuje solventnost)
-	dokaz o ispunjavanju uvjeta tehničke sposobnosti (Prilog V ove Dokumentacije)
-	dokaz o ispunjavanju uvjeta stručne sposobnosti iz točke 4.2 ove Dokumentacije (izjava o imenovanju osobe/osoba odgovorne za izvođenje radova koji su predmet ove nabave - Prilog VI ove Dokumentacije zajedno s životopisom – Prilog VII ove Dokumentacije, potvrda/potvrde komore ili izjave tražene pod točkom 4.2. ove Dokumentacije)   
-	popunjeni Troškovnik (Prilog III ove Dokumentacije)
-	ako je primjenjivo, dokazi o jednakovrijednosti proizvoda (tehnička dokumentacija ponuđenog jednakovrijednog proizvoda koju izrađuje proizvođač - prospekt, katalog ili brošura proizvođača, ispis specifikacija s web stranica proizvođača; ili ispitni izvještaj priznatog tijela)

5.2	 Ponuda mora biti izrađena u papirnatom obliku, otisnuta ili pisana neizbrisivom tintom, a predaje se u jednom izvorniku. Uz ponudu u papirnatom obliku, prilaže se i ponuda na CD/DVD R ili drugom mediju; u slučaju nepodudarnosti između izvornika u papirnatom obliku i ponude na drugom mediju, prevlada izvornik u papirnatom obliku. Troškovnik je potrebno dostaviti i u excel formatu na CD/DVD R ili drugom mediju.

5.3	Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopustivo brisanje, premazivanje ili uklanjanje slova ili otisaka). Ispravci moraju uz navod datuma biti potvrđeni potpisom ponuditelja.

5.4	Cijena ponude izražava se u kunama. Cijena ponude je nepromjenjiva tijekom trajanja ugovora o nabavi. U cijenu ponude bez poreza na dodanu vrijednost moraju biti uračunati svi troškovi i popusti. Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

5.5	Ponuditelj je dužan u ponudbenom listu upisati ukupnu cijenu bez poreza na dodanu vrijednost (PDV-a) iz Troškovnika REKAPITULACIJA, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženu na dvije decimale.

U slučaju nepodudarnosti između cijene ponude bez PDV-a u Troškovniku REKAPITULACIJA i Ponudbenom listu, prevladava cijena ponude iz Troškovnika. 

5.6	Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova, a ponuditelj mora u sadržaju ponude navesti od koliko se dijelova  ponuda sastoji. 

5.7	Naručitelj zadržava pravo, prije potpisivanja Ugovora, od najpovoljnijeg ponuditelja zatražiti dostavu izvornika ili ovjerenih preslika svih onih dokumenata (potvrde, isprave, izvodi, ovlaštenja i sl.) koji su u ponudi bili dostavljeni u neovjerenoj preslici, a koje izdaju nadležna tijela. 

6	 NAČIN DOSTAVE PONUDE
6.1.	Ponuda se dostavlja na adresu:

Naručitelj (NOJN): PLASTFORM d.o.o.
Adresa: Ivana Granđe 25, 10360 Zagreb, Hrvatska
Broj nabave: KK.03.2.1.05.0110-2019-3
Predmet nabave: NABAVA RADOVA – IZGRADNJA PROIZVODNIH KAPACITETA 
Uz napomenu „NE OTVARAJ PRIJE SASTANKA ODBORA ZA NABAVU“
-	Na poleđini:
<Naziv i adresa ponuditelja> 

Ponuda mora biti zaprimljena od strane Naručitelja najkasnije do roka navedenog u točki 7. ove Dokumentacije.
6.2.	Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude. Ako omotnica nije označena u skladu sa zahtjevima iz ove Dokumentacije za nadmetanje, Naručitelj ne preuzima nikakvu odgovornost u slučaju gubitka ili preranog otvaranja ponude. 

6.3.	Ponude i  dokumentacija priložena uz ponude ne vraća se ponuditelju.

6.4.	Alternativne ponude (ponude kojima se nudi drugačiji predmet nabave) nisu dopuštene.

6.5.	Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda uz obveznu naznaku da se radi o izmjeni i/ili dopuni ponude. U tom se slučaju smatra da je ponuda zaprimljena u trenutku zaprimanja izmjene i/ili dopune ponude.

6.6.	 	Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda uz obveznu naznaku da se radi o odustajanju od ponude. U tom slučaju neotvorena ponuda se vraća ponuditelju. 

7	DATUM, VRIJEME I MJESTO DOSTAVE PONUDE
Ponuda mora biti zaprimljena od strane Naručitelja, na adresi iz točke 6.1. ove Dokumentacije, najkasnije do 02.05.2019. u 12:00 sati po lokalnom vremenu.

8	KRITERIJ ZA ODABIR PONUDE
Kriterij za odabir ponude bit će najniža cijena. 

9	ROK VALJANOSTI PONUDE

Ponuda mora biti valjana 60 dana od krajnjeg roka za dostavu ponuda. 

10	PREGLED I OCJENA PONUDA

Nakon isteka roka za dostavu ponuda Naručielj pregledava i ocjenjuje sadržaj podnesene ponude u odnosu na uvjete iz Dokumentacije o nabavi.
11	POJAŠNJENJE I UPOTPUNJAVANJE, I ISPRAVAK RAČUNSKE POGREŠKE

11.1 Ako podaci ili dokumentacija koju je ponuditelj trebao priložiti jesu ili se čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene ponuda zahtijevati od ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana.

11.2 Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude.

Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

11.3 Ako ponuda sadrži računsku pogrešku, Naručitelj je obvezan od ponuditelja tražiti prihvat ispravka računske pogreške, a ponuditelj je dužan odgovoriti u roku od 5 dana od dana zaprimanja zahtjeva Naručitelja.

12	ODLUKA O ODABIRU ILI PONIŠTENJU

12.1 Naručitelj je obvezan na temelju rezultata pregleda i ocjene ponuda odbiti:
-	ponudu koja je stigla nakon roka za dostavu 
-	ponudu subjekta koji sudjeluje u više ponuda u svojstvu ponuditelja ili člana zajednice ponuditelja
-	ponudu subjekta koji je u sukobu interesa s Naručiteljem
-	ponudu koja je na drugom jeziku nego je navedeno u Dokumentaciji za nadmetanje,
-	ponudu ako ponuditelja koji nije dokazao uvjete kvalifikacije u skladu s Dokumentacijom za nadmetanje,
-	ponudu koja nije cjelovita tj. ne sadrži sve elemente navedene u članku 5.1. ovog dokumenta te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje 
-	ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
-	ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća,
-	ponudu koja je suprotna odredbama Dokumentacije za nadmetanje,
-	ponudu u kojoj cijena nije iskazana u apsolutnom iznosu,
-	ponudu za koju ponuditelj nije pisanim putem prihvatio ispravak računske pogreške. Računska provjera se vrši sukladno metodologiji iz točke 2.7 ove Dokumentacije. Naručitelj ispravlja i druge računske greške u Troškovniku,
-	ponudu koja sadrži štetne odredbe.
12.2 Naučitelj donosi odluku o odabiru najbolje ponude koja će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

12.3 Naručitelj će poništiti postupak nabave ako :
- nije pristigla ponuda;
- zaprimljena ponuda nije valjana u smislu točke 12.1 ove Dokumentacije

12.4 Naručitelj može poništiti postupak nabave ako:
-	je cijena najpovoljnije ponude veća od osiguranih sredstava za nabavu;
-	se tijekom postupka utvrdi da je dokumentacija za nadmetanje manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave ili su utvrđeni značajni nedostaci u projektnoj dokumentaciji za izvođenje radova);
-	su nastale značajne nove okolnosti vezane uz projekt za koji se provodi nabava (primjerice, došlo je do raskida ugovora o dodjeli bespovratnih sredstava iz kojeg se financira ova nabava).

12.5 U slučaju poništenja postupka nabave, Naručitelj donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

12.6 Odluku o odabiru najbolje ponude ili Odluku o poništenju, Naručitelj dostavlja na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava. 

13. OSTALE ODREDBE

13.1. Podaci o terminu posjeta gradilištu ili neposrednog pregleda dokumenata koji potkrepljuju dokumentaciju za nadmetanje 
Termin obilaska gradilišta će se dogovoriti s osobom zaduženom za komunikaciju s ponuditeljima iz točke 1.1 ove Dokumentacije.
13.2. Zajednica ponuditelja
U zajedničkoj ponudi (Ponudbeni list) mora biti navedeno koji će dio ugovora o izvođenju radova (predmet, količina, vrijednost i postotni dio) izvršavati pojedini član zajednice ponuditelja.
Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, ako zajednica ponuditelja ne odredi drugačije.
13.3. Podizvoditelji: 
Ako ponuditelj namjerava dati dio ugovora o nabavi u podugovor jednom ili više podizvoditelja, dužan je u ponudi (Ponudbeni list) navesti sljedeće podatke:
-	naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja
-	predmet, količinu, vrijednost podugovora i postotni dio ugovora o nabavi koji se daje u podugovor.
Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno. 

13.3. Rok, način i uvjeti plaćanja:
Izvedene radove odabrani gospodarski subjekt će obračunavati putem privremenih mjesečnih situacija i okončane situacije sukladno uvjetima navedenima u prijedlogu ugovora (Prilog VIII). Privremene situacije i Okončana situacija moraju prije dostave biti ovjerene od strane stručnog nadzora  Naručitelja. Naručitelj će platiti ovjerene situacije u roku 30 dana od dana ovjere te po zaprimanju urednog računa. 
Gospodarski subjekt imat će pravo na isplatu predujma u iznosu od 10% ugovorene cijene radova iz članka 3. Priloga VIII. Ove Dokumentacije. 

13.4. Jamstva (Posebni uvjeti za izvršenje ugovora)
Jamstvo za uredno ispunjenje ugovora
Odabrani ponuditelj je obvezan ako je moguće prilikom dostave potpisanog primjerka Ugovora ili najkasnije u roku od 15 dana od sklapanja Ugovora o izvođenju radova dostaviti Naručitelju jamstvo za uredno ispunjenje ugovora u obliku:
a) neopozive i bezuvjetne bankarske garancije na „prvi poziv“ i „bez prigovora“ u visini od 10% (deset posto) od ugovorene cijene radova bez PDV-a. Bankarska garancija bit će naplaćena u slučaju povrede ugovornih obveza od strane odabranog ponuditelja. Jamstvo mora biti valjano 120 dana od isteka ugovorenog roka za izvođenje radova. Jamstvo za uredno ispunjenje Ugovora bit će vraćeno u roku od 30 dana od dana izdavanja potvrde o preuzimanju uz uvjet da je Izvođač dostavio jamstvo za otklanjanje nedostataka u jamstvenom roku , ili
b) bjanko zadužnica
Nikakva plaćanja neće biti izvršena u korist Izvođača prije dostave jamstva. Ako Izvođač ne završi ugovorene radove u roku za izvođenje radove, obvezan je Naručitelju dostaviti novo jamstvo i to za naredno razdoblje u kojem će završiti ugovorne radove. Novo jamstvo je Izvođač dužan dostaviti najkasnije 15 dana prije isteka roka važenja prvog jamstva. Ako Izvođač ne dostavi novo jamstvo u navedenom roku, Naručitelj će, neovisno o tome da li u tom trenutku postoje dospjela potraživanja Naručitelja prema Izvođaču, naplatiti prvo jamstvo u punom iznosu, te ima pravo raskinuti Ugovor. 
U slučaju da Izvođač ne može iz opravdanih razloga dostaviti novo jamstvo u roku, Naručitelj neće isplatiti nepodmirene obveze po Ugovoru, u ukupnom iznosu prvog jamstva Na zadržana sredstva Izvođač nema pravo obračunavati zatezne kamate. Nakon dostavljanja novog jamstva, Naručitelj će isplatiti zadržana sredstva. 
Ako za vrijeme trajanja Ugovora fizička ili pravna osoba koja daje jamstvo prestane biti sposobna jamčiti za uredno ispunjenje Ugovora, Izvođač mora dostaviti novo jamstvo pod istim uvjetima koje sadrži prethodno jamstvo. Ako Izvođač ne dostavi novo jamstvo, Naručitelj može zadržati nepodmirene iznose po Ugovoru u ukupnom iznosu prethodnog (prvog) jamstva iz ili raskinuti Ugovor. 
Jamstvo za uredno ispunjenje ugovora Naručitelj ima pravo naplatiti u slijedećim slučajevima: 
a) u slučaju svake povrede ugovorne obveze od strane Izvođača zbog koje Naručitelju nastane šteta i to u iznosu visine nastale štete sa pripadajućim kamatama, 
b) u slučaju neproduljena jamstva sukladno odredbama ovog članka i to u punom iznosu istog jamstva, bez obveze vraćanja naplaćenog iznosa, 
c) radi naplate ugovorne kazne zbog zakašnjenja Izvođača u ispunjenju svojih obveza koje čine predmet Ugovora, i to u visini ugovorne kazne, 
d) u slučaju povrede Ugovora od strane Izvođača koja može dovesti do raskida Ugovora, kao i u slučaju raskida Ugovora, i to u punom iznosu jamstva, 
e) u drugim slučajevima, radi naplate potraživanja koja Naručitelj ima prema Izvođaču u svezi sa ovim Ugovorom do visine iznosa koje Naručitelj potražuje, 
f) u slučaju neopravdanog propusta Izvođača da dostavi sukladno Ugovoru jamstvo za otklanjanje nedostataka u jamstvenom roku, u punom iznosu; 
g) u slučaju propusta Izvođača da otkloni manje nedostatke utvrđene prilikom preuzimanja radova u određenom roku; u visini procjene vrijednosti nedostataka od strane Nadzornog inženjera. 

Prije postavljanja zahtjeva za naplatom jamstva za uredno ispunjenje ugovora, Naručitelj će o svojoj namjeri obavijestiti Izvođača i u toj obavijesti navesti razlog aktivacije jamstva. 
Jamstvo za uredno ispunjenje ugovora bit će vraćeno u roku od 30 dana od dana izdavanja potvrde o preuzimanju uz uvjet da je Izvođač dostavio jamstvo za otklanjanje nedostataka u jamstvenom roku. 
Jamstvo za otklanjanje nedostataka u jamstvenom roku
Za otklanjanje nedostataka koji bi se eventualno mogli pojaviti u jamstvenom roku, Izvođač je obvezan Naručitelju u roku od 15 dana od zaprimanja potvrde o preuzimanju dostaviti jamstvo za otklanjanje nedostataka u jamstvenom roku.

Jamstvo za otklanjanje nedostataka u jamstvenom roku mora imati rok važenja 30 dana od isteka jamstvenog roka od 24 mjeseca i bit će vraćeno nakon isteka jamstvenog roka.
Jamstvo se dostavlja u obliku:

a)	neopozive i bezuvjetne bankarske garancije na „prvi poziv“ i „bez prigovora“ u visini od 10% (deset posto) od ugovorene cijene radova bez PDV-a. Bankarska garancija bit će naplaćena u slučaju ne otklanjanja nedostataka u roku od najkasnije 60 dana od dana pisane obavijesti od strane Naručitelja i to za ugovornu kvalitetu izvedenih građevinskih, obrtničkih i instalaterskih radova u trajanju od (dvije) godine, za konstrukciju i krovove 10 (deset) godina, a za ugrađenu opremu prema garantnim rokovima isporučitelja opreme, računajući od uspješno obavljene primopredaje.

b)	bjanko zadužnica u visini od 10% (deset posto) od ugovorene cijene radova bez PDV-a.

Bjanko zadužnica bit će aktivirana i naplaćena u slučaju ne otklanjanja nedostataka u roku od najkasnije 60 dana od dana pisane obavijesti od strane Naručitelja i to za ugovornu kvalitetu izvedenih građevinskih, obrtničkih i instalaterskih radova u trajanju od (dvije) godine, za konstrukciju i krovove 10 (deset) godina, a za ugrađenu opremu prema garantnim rokovima isporučitelja opreme, računajući od uspješno obavljene primopredaje.

13.5. Prigovori 
Svaki ponuditelj može podnijeti prigovor ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ove Dokumentacije zbog kojeg je: 
-	neopravdano isključen iz postupka nabave, 
-	njegova prijava ili ponuda neopravdano odbijena, ili 
-	evaluacija prijave ili ponude protivna uvjetima i kriterijima dokumentacije za nadmetanje i odredbama ovoga Priloga.

Prigovor se podnosi u pisanom obliku u roku 8 dana od dana primitka Odluke o odabiru ili Odluke o poništenju i obavijesti iz točke 11.8 ove Dokumentacije Posredničkom tijelu razine 2 (PT2) na adresu:
Hrvatska agencija za malo gospodarstvo, inovacije i investicije, Ksaver 208, Zagreb
Tel:+385 1 488 10 03
Fax:+385 1 488 10 09
hamagbicro@hamagbicro.hr 
Podnositelj mora presliku predstavke dostaviti Naručitelju istovremeno sa slanjem predstavke PT2. 
Podnositelj mora u prigovoru obrazložiti svoje navode.
Podnošenje predstavke ne zaustavlja sklapanje ugovora o nabavi.
Podnositelj prigovora koji je pretrpio štetu zbog povreda Postupaka nabave ima mogućnost naknade štete pred nadležnim sudom prema općim propisima o naknadi štete.
U _______________, dd/mm/20__.	
OSOBA OVLAŠTENA ZA ZASTUPANJE NARUČITELJA/NOJN:

_____________________________________________
 (ime, prezime i potpis ovlaštene osobe)